Raymon Aron

Raymon Klod Ferdinan Aron (; ) — Fransa mütəfəkkiri, tarixçi, sosioloq və siyasi şərhçi.

 Həyatı 
Raymon Aron 1930-cu ildə tarixin fəlsəfəsindən doktorluq dissertasiyası müdafiə etmiş və Tuluza Universitetində sosial fəlsəfə professoru işləmişdir. İkinci dünya müharibəsi başlayanda Aron Fransa hava qüvvələrinə qoşulmuş, Fransanın məğlubiyyətindən sonra General Şarl de Qollun Azad Fransa təşkilatına qatılaraq Londona mühacirət etmiş və Londonda təşkilatın La France Libre qəzetinin baş redaktoru kimi çalışmışdır. Fransanın faşist işğalından azad edilməsindən sonra Parisə qayıdan Aron bir müddət Milli İdarəçilik Məktəbində professor işləmiş, 1955–1968-ci illərdə Sorbonna Universitetində sosiologiya professoru olmuş, 1970-ci ildən isə Collège de France’da dərs demişdir. Həm də aktiv jurnalist olan Aron nüfuzlu "Figaro" və "Ekspress" qəzetlərində köşə yazıları yazmışdır.

Aronun rasional humanizmi Fransa isteblişmentində Jan Pol Sartrın marksist ekzistensializminə qarşı qoyulmuş, Aron özü isə Fransada konservator və sağların ideoloqu olmuşdur. O, öz əsərlərində dəfələrlə marksizmi və fransız solçularını tənqid etmişdir. Eyni zamanda Aron müharibə və sülh məsələləri ilə məşğul olmuş, prussiyalı hərbi nəzəriyyəçi Karl fon Klauzevitsin fikirləri üzərində araşdırmalar aparmışdır. Aronun xatirələri 1983-cü ildə işıq üzü görüb.

 Başlıca əsərləri 
 Ziyalılar üçün tiryək (1955)
 Əlcəzair faciəsi (1957)
 Millətlər arasında sülh və hərb (1962)
 Sosioloji fikirdə əsas axınlar (1967)
 İmperial respublika: Birləşmiş Ştatlar və dünya, 1945–1972 (1973)

 İstinadlar 

Kateqoriya:Fransa tarixçiləri
Kateqoriya:Fransa sosioloqları
Kateqoriya:Fransa politoloqları
Kateqoriya:Yəhudi alimlər
Kateqoriya:Ontoloqlar
Kateqoriya:Metafiziklər
Kateqoriya:Rasionalistlər
Kateqoriya:Epistemoloqlar
Kateqoriya:Parisdə vəfat edənlər
Kateqoriya:"Fəxri Legion" ordeni zabitləri